b'\n_START_ARTICLE_\nRinne\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa rinne\xc3\xafta \xc3\xa9s un halur de f\xc3\xb3rmula qu\xc3\xadmica K\xe2\x82\x83NaFeCl\xe2\x82\x86. Cristal\xc2\xb7litza en el sistema trigonal. Els cristalls s\xc3\xb3n rars, mostrant {1120} i {0112}; es troba m\xc3\xa9s comunament en forma granular, massiva. La seva duresa a l\'escala de Mohs \xc3\xa9s 3._NEWLINE_Segons la classificaci\xc3\xb3 de Nickel-Strunz, la rinne\xc3\xafta pertany a "03.CJ - Halurs complexos, amb MX\xe2\x82\x86 complexes; M = Fe, Mn, Cu" juntament amb els seg\xc3\xbcents minerals: clormanganokalita, eritrosiderita, kremersita, mitscherlichita, douglasita, redikortsevita, zirklerita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa rinne\xc3\xafta \xc3\xa9s un mineral secundari que es forma en dip\xc3\xb2sits marins, salinds d\'evaporita, tamb\xc3\xa9 es forma per sublimaci\xc3\xb3 volc\xc3\xa0nica. Va ser descoberta a Wolkramshausen (Tur\xc3\xadngia, Alemanya). Tamb\xc3\xa9 ha estat descrita a altres lands alemanys; la mina de Sal Windsor, a Pugwash (Nova Esc\xc3\xb2cia, Canad\xc3\xa0); dos indrets dels Estats Units; a Sar Pohl (Hormozgan, Iran); al Vesuvi (Prov\xc3\xadncia de N\xc3\xa0pols, It\xc3\xa0lia); a la conca del Gaurdak, a Chardzhou (Prov\xc3\xadncia de Lebap, Turkmenistan); Eskdale (North Yorkshire, Regne Unit) i la mina Mengyejing, a Jiangchenf (Yunnan, Xina)._NEWLINE_Sol trobar-se associada a altres minerals com: halita, silvita, kieserita, carnalita, langbeinita i anhidrita.'